*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2021. gada “\_\_\_\_” \_\_\_\_\_\_\_\_\_\_\_\_Rīgā |  | Noteikumi Nr.(prot. Nr. \_\_\_\_\_\_) |

**Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu**

Izdoti saskaņā ar Bērnu tiesību

aizsardzības likuma 5.1 panta otro daļu

1. Noteikumi nosaka kārtību, kādā Bērnu tiesību aizsardzības likumā noteiktās personas, kurām nepieciešamas speciālās zināšanas bērnu tiesību aizsardzības jomā (turpmāk – speciālisti), apgūst speciālās zināšanas bērnu tiesību aizsardzības jomā (turpmāk – speciālās zināšanas), šo zināšanu saturu un apjomu.

2. Speciālās zināšanas speciālisti apgūst vienā no šādiem veidiem:

2.1. atbilstoši attiecīgo speciālistu izglītību regulējošajiem normatīvajiem aktiem:

2.1.1. bāriņtiesu priekšsēdētāji, bāriņtiesu priekšsēdētāju vietnieki, bāriņtiesu priekšsēdētāju palīgi, bāriņtiesu locekļi un bāriņtiesu locekļu palīgi;

2.1.2. jaunatnes lietu speciālisti;

2.2. atbilstoši profesionālās darbības jomai apgūstot sākotnējo profesionālās kompetences pilnveides programmu 40 akadēmisko stundu apjomā (turpmāk – sākotnējā pilnveides programma) un kārtējās profesionālās kompetences pilnveides programmu 24 akadēmisko stundu apjomā (turpmāk – kārtējā pilnveides programma), kas sastāv no trīs 8 akadēmisko stundu apjoma moduļiem, ik pēc 2 gadiem apgūstot vienu moduli:

2.2.1. Bērnu tiesību aizsardzības likuma 5.1 panta pirmās daļas 1. līdz 19.4 punktā minētie speciālisti, izņemot šo noteikumu 2.1. apakšpunktā minētie;

2.2.2. speciālisti, uz kuriem attiecas Bērnu tiesību aizsardzības likuma 5.1 panta pirmās daļas 20. punkts:

2.2.2.1. ģimenes asistenti;

2.2.2.2. Valsts bērnu tiesību aizsardzības inspekcijā (turpmāk – inspekcija) nodarbinātie, ja viņu darbības rezultātā tiek, vai var tikt skartas bērna tiesības un tiesiskās intereses;

2.3. apgūstot ne mazāk kā 8 akadēmisko stundu speciālo zināšanu mācību kursu (turpmāk – mācību kurss), ja speciālists atbilst Bērnu tiesību aizsardzības likuma 5.1 panta pirmās daļas 20. punktā noteiktajam, izņemot šo noteikumu 2.2.2. apakšpunktā minētos speciālistus.

3. Sākotnējo pilnveides programmu vai mācību kursu speciālists apgūst nekavējoties, bet ne vēlāk kā 6 mēnešu laikā pēc tam, kad ir stājies amatā, pieņemts darbā, uzņemts advokātu skaitā vai uzsācis tādu pakalpojumu sniegšanu, kur tiek vai var tikt skartas bērna tiesības un tiesiskās intereses. Ja persona pēc sākotnējās pilnveides programmas apguves turpmāko 6 gadu periodā nav apguvusi kārtējās pilnveides programmu, tad personai sākotnējās pilnveides programma ir jāapgūst atkāroti.

4. Speciālists, kas speciālās zināšanas apguvis atbilstoši šo noteikumu 2.3. apakšpunktam, pilnveido kompetenci ik pēc diviem gadiem atkārtoti, apgūstot mācību kursu.

5. Sākotnējās un kārtējās pilnveides programmas to apguves metodoloģijas atbilstoši speciālistu profesionālās darbības jomai un mācību kursu izstrādā inspekcija un apstiprina labklājības ministrs.

6. Inspekcija ik pēc 6 gadiem aktualizē sākotnējās pilnveides programmas, kārtējās pilnveides programmas un mācību kursa saturu.

7. Sākotnējās un kārtējās pilnveides programmas pēc pasniedzēju saraksta saskaņošanas ar inspekciju īsteno iestāde, kas reģistrēta Izglītības iestāžu reģistrā (turpmāk – iestāde).

8. Mācību kursu pēc pasniedzēju saskaņošanas ar inspekciju īsteno iestāde (turpmāk - iestādes mācību kurss) vai darba devējs (turpmāk – darba devēja mācību kurss).

9. Sākotnējās un kārtējās pilnveides programmas un mācību kursus vada pasniedzēji, kuriem ir akadēmiskā vai otrā līmeņa profesionālā augstākā izglītība sociālajās zinātnēs vai medicīnā, profesionālās zināšanas un vismaz trīs gadi praktiskā pieredze par programmu vai mācību kursa tēmām pēdējo piecu gadu periodā pirms mācību vadīšanas sākuma.

10. Iestāde vai darba devējs sākotnējās un kārtējās pilnveides programmas un mācību kursa pasniedzēju sarakstu saskaņo ar inspekciju ik pēc 5 gadiem, iesniedzot inspekcijai pasniedzēju izglītību un praktisko darba pieredzi apliecinošus dokumentus.

11. Lai saskaņotu sākotnējās, kārtējās pilnveides programmas, vai mācību kursa pasniedzēju sarakstu inspekcijā iesniedz iesniegumu un pasniedzēju sarakstu, norādot pasniedzēju izglītību, kvalifikāciju, profesionālo pieredzi. Mēneša laikā pēc iesnieguma saņemšanas inspekcija saskaņo pasniedzēju sarakstu, uzdod iestādei precizēt informāciju un iesniegt atkārtoti, vai pieņem lēmumu par atteikumu saskaņot pasniedzēju sarakstu.

12. Par sākotnējās pilnveides programmas, kārtējās pilnveides programmas moduļa vai iestādes mācību kursa apguvi iestādes izsniedz speciālistam apliecību, ja speciālists apmeklējis 90 % no nodarbībām un sekmīgi nokārtojis pārbaudījumu.

13. Par darba devēja organizēto mācību kursu apliecību neizsniedz, bet darba devējs speciālo zināšanu apguves faktu atzīmē darbinieka personas lietā.

14. Noteikumi paredz pārejas periodu, nosakot, ka sākotnējās pilnveides programmu un kārtējās pilnveides programmu, atbilstoši kārtībai kāda noteikta noteikumu 2.2. punktā, un mācību kursu, speciālisti apgūst pēc no jauna izstrādāto programmu apstiprināšanas.

15. Noteikumi paredz pārejas periodu sākotnējās pilnveides programmas, kārtējās pilnveides programmas un mācību kursa īstenošanai, nosakot, ka apmācības atbilstoši no jauna izstrādātajiem apmācību programmu paraugiem un atkārtoti saskaņotiem pasniedzēju sarakstiem ir uzsākamas 3 mēnešu laikā no noteikumu spēkā stāšanās.

16. Atzīt par spēku zaudējušiem Ministru kabineta 2014. gada 1.aprīļa noteikumus Nr.173 „Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” (Latvijas Vēstnesis, 2014. 71.nr.).

17. Noteikumi stājas spēkā 2022. gada 1. janvārī.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2011. gada 13. decembra Direktīvas [2011/93/ES](http://eur-lex.europa.eu/eli/dir/2011/93/oj/?locale=LV) par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu[2004/68/](http://eur-lex.europa.eu/eli/dec/2004/68/oj/?locale=LV)TI.

Ministru prezidents A.K.Kariņš

Labklājības ministrs G.Eglītis

Daiga Filipsone

67021590

daiga.filipsone@lm.gov.lv

1. pielikums

Ministru kabineta

2021. gada \_\_\_\_\_\_\_\_

noteikumiem Nr.\_\_\_\_

**Apliecības paraugs**

|  |
| --- |
| APLIECĪBApar sākotnējās profesionālās kompetences pilnveides programmas/ kārtējās profesionālās kompetences pilnveides programmas moduļa (moduļa nosaukums) <nevajadzīgo izsvītrot> apguvi bērnu tiesību aizsardzības jomā<apliecības ieguvēja vārds un uzvārds (nominatīvā)><iestādes pilns nosaukums (lokatīvā)><0000>.gadā apguva speciālās zināšanas bērnu tiesību aizsardzības jomā<00> stundu apjomā Apgūtās tēmas1. <tēmas nosaukums> <00> stundu apjomā2. <tēmas nosaukums> <00> stundu apjomā..Programma apstiprināta ar labklājības ministra <datums> rīkojumu <numurs> Iestādes vadītājs<vārds, uzvārds, paraksts><neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām> Apliecība izsniegta<0000>.gada <00>. <mēneša nosaukums (lokatīvā)><iestādes atrašanās vieta (lokatīvā)> |

Labklājības ministrs G.Eglītis

Daiga Filipsone

67021590

daiga.filipsone@lm.gov.lv

1. pielikums

Ministru kabineta

2021. gada \_\_\_\_\_\_\_\_

noteikumiem Nr.\_\_\_\_

**Apliecības paraugs**

|  |
| --- |
| APLIECĪBApar mācību kursa apguvi bērnu tiesību aizsardzības jomā <apliecības ieguvēja vārds un uzvārds (nominatīvā)><iestādes pilns nosaukums (lokatīvā)><0000>.gadā apguva speciālās zināšanas bērnu tiesību aizsardzības jomā<00> stundu apjomā Apgūtās tēmas1. <tēmas nosaukums> <00> stundu apjomā2. <tēmas nosaukums> <00> stundu apjomā..Mācību kurss apstiprināts ar labklājības ministra <datums> rīkojumu <numurs>Iestādes vadītājs<vārds, uzvārds, paraksts><neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām> Apliecība izsniegta<0000>.gada <00>. <mēneša nosaukums (lokatīvā)><iestādes atrašanās vieta (lokatīvā)> |

Labklājības ministrs G.Eglītis

Daiga Filipsone

67021590

daiga.filipsone@lm.gov.lv